Selema
Selema (seniau Selemos Būda, Salemos Būda) – kaimas Kazlų Rūdos savivaldybėje, 3 km į pietvakarius nuo Ąžuolų Būdos, prie kelio  230  Mauručiai–Vinčai–Puskelniai . Atsišakoja kelias  2617  Selema–Grigaliūnai . Susiliejęs su Kvietiškio kaimu. Prie kaimo, Mančiagirės giraitėje (Ąžuolų Būdos girininkija), Mikalavo miške, kelio Marijampolė–Kaunas 13-ajame kilometre nuo Marijampolės yra Lietuvos prezidento K. Griniaus kapas (nuo 1994 m.). Taip pat yra prezidento tėviškė (namas perstatytas), bei namas (greta Alksniškėse), kuriame Kazys Grinius kurį laiką gyveno pašalintas iš prezidentų.